Document ID: 31985R3800

Title and Content:
ΚΑΝΟΝΙΣΜΟΣ (ΕΟΚ) αριθ. 3800/85 ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την προσαρμογή, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 1696/71 για την κοινή οργάνωση των αγορών στον τομέα του λυκίσκου ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 396, την πρόταση της Επιτροπής, Εκτιμώντας: ότι, λόγω της προσχώρησης της Ισπανίας και της Πορτογαλίας, πρέπει να γίνουν, σύμφωνα με το άρθρο 396 της πράξης προσχώρησης, προσαρμογές του κανονισμού (ΕΟΚ) αριθ. 1696/71 του Συμβουλίου της 26 Ιουλίου 1971 για την κοινή οργάνωση των αγορών στον τομέα του λυκίσκου (1), όπως τροποποιήθηκε τελευταία από την πράξη προσχώρησης της Ελλάδας (2) (1) ΕΕ αριθ. L 175 της 4.8.1971, σ. 1. (2) ΕΕ αριθ. L 291 της 19.11.1979, σ. 1. ότι, σύμφωνα με το άρθρο 2 παράγραφος 3 της συνθήκης προσχώρησης της Ισπανίας και της Πορτογαλίας, τα όργανα των Ευρωπαϊκών Κοινοτήτων μπορούν να λάβουν, πριν από την προσχώρηση, τα μέτρα που αναφέρονται στο άρθρο 396 της πράξης. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ρθρο 1 Στο άρθρο 17 του κανονισμού (ΕΟΚ) αριθ. 1696/71, η παράγραφος 6 αντικαθίσταται ως εξής: «6. Η χρονική διάρκεια για την πραγματοποίηση της δράσης που αναφέρεται στο άρθρο 8 περιορίζεται σε διάστημα 10 ετών από την έναρξη ισχύος του παρόντος κανονισμού και, όσον αφορά την Ελλάδα, την Ισπανία και την Πορτογαλία, σε διάστημα πέντε ετών από την ημερομηνία της προσχώρησης.» ρθρο 2 Ο παρών κανονισμός αρχίζει να ισχύει την 1η Μαρτίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1985.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5283
122
2106
4590
2413
912
2200
2443

EuroVoc IDs (Expanded): 5283
122
2106
4590
2413
912
2200
2443

Dataset Source: meu

Split: train